Държавен вестник, бр. 35, 2017 г., стр. 33

БРОЙ  35	
Д Ъ Р Ж А В Е Н  В Е С Т Н И К 	
СТР.  33  
(7) Предложения за включване на пред­
ставители на практиката в списъците на ли­
цата, които могат да участват в държавните 
изпити, се правят съответно от Върховния 
касационен съд, Върховния административен 
съд, Върховната касационна прокуратура, 
Върховната административна прокуратура и 
Висшия адвокатски съвет и се изпращат на 
министъра на правосъдието всяка година в 
срок до 30 юни. 
(8) Списъците по ал. 6 и 7 се утвърждават 
от министъра на правосъдието и от министъра 
на образованието и науката и се актуализират 
ежегодно в срок до 31 юли.
(9) Обучението по специалността „Право“ 
по чл. 1, ал. 3 завършва с полагане на дър­
жавен изпит или със защита на дипломна 
работа при условия и по ред, определени от 
висшето училище.
Чл. 13. (1) Държавната изпитна комисия се 
назначава със заповед на ректора на висшето 
училище, в което се провежда изпитът, след 
жребий измежду лицата, включени в списъците 
по чл. 12, ал. 6 и 7. Комисията се назначава 
10 дни преди провеждането на изпита.
(2) Съгласието на лицата, включени в 
списъците по чл. 12, ал. 6 и 7, да участват в 
държавен изпит в съответното висше училище 
се установява чрез изпращането на запитване 
до тях. Лицата потвърждават съгласието си 
чрез представяне на декларация в 7-дневен 
срок от получаване на запитването. 
(3) Председател на комисията е хабилити­
раният преподавател от съответното висше 
училище, заемащ по-високата академична 
длъжност.
(4) По предложение на деканския съвет на 
юридическия факултет ректорът на висшето 
училище назначава повече от една държавна 
изпитна комисия при спазване на изискванията 
на ал. 1 и на чл. 12, ал. 4 и 5. 
(5) В случай на невъзможност за съставяне 
на изпитна комисия се провежда повторен 
жребий по реда на ал. 1.
Чл. 14. Писменият държавен изпит е ано­
нимен и се състои в решаване на казус. Той 
се провежда в сградата на съответното висше 
училище и продължава 4 астрономически часа. 
Чл. 15. (1) Казусите за писмения държавен 
изпит се изготвят от комисията по чл. 13, 
ал. 1, съответно от комисиите по чл. 13, ал. 4. 
(2) Комисията разработва по три казуса за 
съответния държавен изпит. По всеки казус 
комисията разработва и отговор на поставе­
ните въпроси, който се използва при оценката 
на знанията на студентите.
(3) Разработените казуси се предават на 
декана на съответния юридически факултет 
в 3 запечатани плика, подписани от всеки 
от членовете на комисията, в срок 3 дни 
преди изпита.
(4) В деня на изпита деканът на юриди­
ческия факултет предава на председателя на 
изпитната комисия пликовете по ал. 3.
(5) Изборът на казус се извършва от един 
от явилите се студенти. 
(6) По време на провеждане на писмения 
държавен изпит студентите имат право да 
ползват нормативни актове по ред, определен 
от декана на съответния юридически факултет. 
(7) Висшите училища осигуряват възмож­
ност и улесняват полагането на писмения 
изпит от студенти с увреждания.
Чл. 16. (1) Писмените отговори на казуса се 
проверяват от държавната изпитна комисия, 
назначена в съответното висше училище по 
реда на чл. 13, която обявява резултатите с 
протокол и на интернет страницата на факул­
тета до 7 дни след приключването на изпита. 
Оценката от писмения държавен изпит е 
„издържал“ или „неиздържал“.
(2) До устен изпит се допускат студентите, 
получили оценка „издържал“ на писмения из­
пит. На устния изпит студентите се оценяват 
по шестобалната система, като поставената 
на устния изпит оценка е окончателна. 
(3) Устният държавен изпит по публич­
ноправни, по гражданскоправни и по на­
казателноправни науки се провежда пред 
изпитна комисия, назначена чрез жребий по 
реда на чл. 13.
(4) Отговорът на казуса, поставен на пис­
мения държавен изпит във всяко висше учи­
лище, се публикува на интернет страницата на 
висшето училище в деня след провеждането 
на изпита. 
(5) Всеки студент има право на достъп до 
своята писмена работа. 
(6) Редът за провеждане на държавния 
изпит се определя от ректора на висшето 
училище, в което се осъществява обучение 
по специалността „Право“. 
Чл. 17. (1) Всеки от устните държавни изпи­
ти по публичноправни, по гражданскоправни 
и по наказателноправни науки се полага по 
единен държавен конспект, утвърден от ми­
нистъра на правосъдието. 
(2) Устният държавен изпит се провежда 
след обявяването на резултатите от писмения 
изпит по график, утвърден от изпитна комисия 
по чл. 16, ал. 3 в рамките на изпитната сесия.
Чл. 18. (1) Студентите по специалността 
„Право“, преминали обучение по чл. 1, ал. 2, 
изпълнили задълженията си по учебния план 
и положили успешно държавните си изпити, 
получават диплома за завършено висше об­
разование с професионална квалификация 
„юрист“ в образователната и квалификационна 
степен „магистър“.
(2) Дипломираните юристи придобиват 
юридическа правоспособност след полагане 
на стаж и изпит в съответствие със Закона 
за съдебната власт. 
(3) Студентите по специалността „Право“, 
преминали обучение по чл. 1, ал. 3, изпъл­
нили задълженията си по учебния план и 
защитили успешно дипломна работа или по­
ложили успешно държавен изпит, получават